text: Kunan p'unchaykunapin mana llank'ay kanchu. Chay warmikuna, chay qharikuna, chaqhay llaqtakunamanta, karu llaqtakunamanta, yachayninkuta tukuspa, hatun llaqtakunaman astakapunku, sapallanchus, wayqepanachus, pikunawanpas, astakapunku. "Chaqhay hatun llaqtapin runa kasaq", nispa, "hatun runan kasaq", nispa. Kay hatun llaqtakunapitaq, antisuyu runakuna, kuntisuyu runakuna, chinchaysuyu runakuna, qollasuyu runakunaqa, mana imatapas ruwayta yachankuchu, mana imapipas llank'ayta yachankuchu. Qori qolqetaq hap'iyta munashanku, mana imatapas ruwayta yachaspa, mana imapipas llank'ayta yachaspa. Hina kashantintaq, qolqechanku tukurakapun, sarachanku, papachanku, tukurakapun. Manañas qoqao kanñachu. Chayqa, ancha phiñasqa, ancha ñakasqaman tukurakapun, cheqaq kaynintataq ch'ustikuyta munarapushan.